
Parlamentul  României

Camera  Deputaţilor

Comisia pentru industrii si servicii







                              Bucureşti, 08.02.2001








                     Nr. 30/XVIII/3

BIROUL PERMANENT

AL CAMEREI DEPUTAŢILOR

DOMNULUI PREŞEDINTE 

VALER DORNEANU



Vă înaintăm, alăturat, Raportul la proiectul de Lege privind aprobarea Ordonanţei de urgenţă a Guvernului nr.275/2000 pentru aprobarea amendării Protocolului nr.4 privind definirea noţiunii de produse originare şi metodele de cooperare administrativă, anexă la Acordul European instituind o asociere între România, pe de o parte, şi Comunităţile Europene şi Statele Membre ale acestora, pe de altă parte.



La întocmirea raportului comisia a avut în vedere şi avizele transmise de:



- Comisia pentru buget, finanţe şi bănci;



- Comisia juridică, de disciplină şi imunităţi;



- Consiliul Legislativ.



PREŞEDINTE,                                           SECRETAR,

                      István Antal                                              Aurelia Vasile          

Expert,

Viorela Gondoş

                     Nr.30/XVIII/3

RAPORT

asupra proiectului de de Lege privind aprobarea Ordonanţei de urgenţă a Guvernului nr.275/2000 pentru aprobarea amendării Protocolului nr.4 privind definirea noţiunii de produse originare şi metodele de cooperare administrativă, anexă la Acordul European instituind o asociere 

între România, pe de o parte, şi Comunităţile Europene

 şi Statele Membre ale acestora, pe de altă parte



Cu adresa nr.34 din 6 februarie 2001, Biroul Permanent al Camerei Deputaţilor, în conformitate cu prevederile art.89 şi 107 din Regulamentul Camerei Deputaţilor, a sesizat în fond, în procedură de urgenţă, Comisia pentru industrii şi servicii cu dezbaterea şi avizarea acestui proiect de lege.



Potrivit prevederilor art.60 din Regulamentul Camerei Deputaţilor, membrii Comisiei pentru industrii şi servicii au examinat proiectul de Lege menţionat mai sus, în şedinţa din data de 07.02.2001, având în vedere şi avizele favorabile primite de la Comisia pentru buget, finanţe şi bănci, Comisia juridică, de disciplină şi imunităţi şi Consiliul Legislativ, şi au hotărât avizarea favorabilă  şi trimiterea lui spre dezbatere şi adoptare în plenul Camerei Deputaţilor în forma prezentată de Senat.



Ordonanţa nr.275/2000 conţine modificările/amendamentele aduse Protocolului nr.4 la Acordul European de asociere a României la Uniunea Europeană. 

Aceste modificări/amendamente au un caracter tehnic şi au fost convenite şi cu celelalte ţări participante la cumulul de origine pan-european (ţările membre UE, ţările asociate, ţările AELS şi Turcia).



Amendamentele aduse sunt similare cu cele prevăzute prin Protocolul nr.9, anexă la Acordul CEFTA şi vizează extinderea termenului de aplicare a excepţiei de la regula de non-drawback până la data de 31.12.2001, introducerea unei metode comune de administrare  a stocurilor, clarificarea unor aspecte legate de transformarea din EURO în moneda naţională şi introducerea unor reguli de origine mai clare, mai flexibile şi mai uşor de respectat pentru operatorii economici.

          UE aplică prevederile acestui Protocol de la 1 ianuarie 2001.



Prin obiectul de reglementare şi conţinutul său, proiectul de lege face parte din categoria legilor ordinare.



PREŞEDINTE,                                           SECRETAR,

                      István Antal                                              Aurelia Vasile
Expert,

Viorela Gondoş

